Ha n'eus ket ezom da vezan souezet, rak ar misioner santel a brezege gant kement a dan hag a nerz, ren a rê eur vue ken santel ma teue buhân da c'honid ar c'halonou ; hag ouspen, Doue a roas d'ezan ar c'halloud d'ober miraklou. Eun devez e prezege d'eur boblad tud a rê skouarn-vouzar d'e gomzou. Goulenn a reas ha ne oa ket eur c'horf maro en eun tu bennak. Digaset a oe unan d'ezan, a oa beziet abaoue an de rôk. En em deurel a reas d'an daoulin hag en em lakat da bedi ; nebeut goude, an den maro a zave, leun a vue. Kerkent an holl a c'houlennas ar vadeziant.